[{"text_idx": "#000003", "text": "Y Faner Werdd ar gyfer Parciau"}, {"text_idx": "#000006", "text": "A wyddoch chi fod gennym bellach dros 220 o hybiau codi sbwriel cymunedol ar draws Cymru?"}, {"text_idx": "#000007", "text": "Gall unigolion, teuluoedd, grwpiau cymunedol yn ogystal a\u0302 busnesau fenthyg cyfarpar codi sbwriel am ddim i lanhau eu hardal leol."}, {"text_idx": "#000008", "text": "Mae\u2019r rhwydwaith cynyddol o hybiau yn cynnig cyfarpar er mwyn glanhau yn ddiogel. Mae hyn yn cynnwys codwyr sbwriel, siacedi llachar, bagiau sbwriel a chylchynnau, wedi ei sefydlu fel rhan o fenter Caru Cymru."}, {"text_idx": "#000009", "text": "Yn ystod y cyfnod clo cyntaf, caeodd yr holl hybiau ond dros y flwyddyn ddiwethaf, maent wedi ailagor eu drysau nawr bod y cyfyngiadau wedi llacio."}, {"text_idx": "#000010", "text": "Ymunodd dros 200 o fusnesau ledled Cymru a\u0302 chynllun Ardal Ddi-sbwriel Caru Cymru y llynedd, gan ddefnyddio hybiau codi sbwriel i fenthyg cyfarpar i gyflogeion ei ddefnyddio."}, {"text_idx": "#000011", "text": "Mae nifer y busnesau sydd wedi defnyddio\u2019r hybiau dros y misoedd diwethaf wedi bod yn cynyddu\u2019n raddol yn ogystal ag apelio at gymaint o\u2019r busnesau hyn i sefydlu hyb sbwriel eu hunain."}, {"text_idx": "#000012", "text": "Mae pob hyb sbwriel ar draws Cymru wedi eu mapio ar ein gwefan, sy\u2019n ei wneud yn haws i grwpiau ac unigolion fenthyg cyfarpar o\u2019r ardal leol."}, {"text_idx": "#000014", "text": "\u201cRydym wrth ein bodd ein bod wedi dod yn hyb codi sbwriel! Dechreuodd Zero Waste Torfaen fel gorsaf ail-lenwi eco-gyfeillgar o\u2019r sied ar waelod fy ngardd ac mae wedi ehangu i fod yn siop dim gwastraff llawn. Rydym yn ceisio gwneud gwahaniaeth yn Nhorfaen trwy leihau\u2019r gwastraff untro yn y wlad. Mae llawer o bobl sydd yn gweithio gyda\u2019i gilydd i wneud newidiadau bach yn cronni i fod yn rhywbeth enfawr. Os hoffech chi wneud gwahaniaeth i\u2019ch cymuned, galwch heibio am fwyd ac adlenwadau cartref eco-gyfeillgar ac i logi cyfarpar codi sbwriel.\u201d"}, {"text_idx": "#000016", "text": "\u201cMae\u2019n bleser ymuno a\u0302\u2019r fenter hon, sydd a\u0302\u2019r nod o gadw\u2019r lleoedd sydd wedi bod mor bwysig i\u2019n lles corfforol a meddyliol dros y blynyddoedd diwethaf yn la\u0302n ac yn ddiogel. Mae sbwriel nid yn unig yn bla yn ein hardal leol ond mae iddo hefyd ganlyniadau difrifol i fywyd gwyllt sydd yn byw ac yn ffynnu yn ein Parc Cenedlaethol. Mae gennym i gyd ran i\u2019w chwarae yn mynd i\u2019r afael a\u0302\u2019r broblem hon, a nod yr hyb newydd yw darparu\u2019r offer ar gyfer y gwaith.\u201d"}, {"text_idx": "#000019", "text": "Busnesau sydd a\u0302 diddordeb yn glanhau eich ardal leol, mae amser o hyd i ddod yn Ardal Ddi-sbwriel, wedi ei dylunio i annog busnesau i gadw eu cymunedau yn ddi-sbwriel ac i gynyddu ymwybyddiaeth y cyhoedd."}, {"text_idx": "#000022", "text": "Ysbrydoli busnesau i leihau ei gwastraff"}]